40. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 75650 της 6/25 Ιουλ. 1962 (ΦΕΚ Β'  268) Περί ιδρύσεως Ειδικών Τμημάτων Δημοσίων Τεχνικών Σχολών Τεχνικών Βοηθών - Εργοδηγών. Έχοντες υπ' όψιν τας διατάξεις της παρ. 2 του άρθρ. 4 της υπ' αριθ. 61/16-25.6.1962 πράξεως του Υπουργικού Συμβουλίου, αποφασίζομεν: Άρθρ.1.-1.Τα Ειδικά Τμήματα Δημοσίων Τεχνικών Σχολών Τεχνικών Βοηθών - Εργοδηγών, τα προβλεπόμενα δια τους αποφοίτους των Τεχνικών Γυμνασίων εις το άρθρ. 4, παρ. 2 της υπ' αριθ. 61/16-25.6.1962 πράξεως του Υπουργικού Συμβουλίου, δύνανται να ιδρύωνται δι' αποφάσεως ημών ή παρά δημοσίαις τεχνικαίς Σχολαίς Τεχνικών  Βοηθών - Εργοδηγών, ή παρά δημοσίοις τεχνικοίς Γυμνασίοις, εφ' όσον ταύτα διαθέτουσι τα αναγκαία εργαστήρια. 2.Η ειδικότης εκάστου Τμήματος είναι αντίστοιχος προς την των τεχνολογικών μαθημάτων, άτινα οι απόφοιτοι των Τεχνικών Γυμνασίων έχουσι διδαχθή κατά το εγκεκριμένον αυτών πρόγραμμα, αποκλειομένης της ειδικότητος Εργοταξίου Δομικών Έργων. 3.Αι σπουδαί εις τα Ειδικά ως άνω Τμήματα, καλούμενα Μονοτάξια, είναι διαρκείας ενός πλήρους έτους και περιλαμβάνουσι θεωρητικά και εφηρμοσμένα τεχνολογικά μαθήματα και εργαστηριακάς ασκήσεις αντιστοίχους προς την ειδικότητα εκάστου Τμήματος. Πρόγραμμα Άρθρ.2.-Το ωρολόγιον και αναλυτικόν πρόγραμμα των Ειδικών Τμημάτων, καταρτιζόμενον δι' ημετέρας αποφάσεως μετά γνώμην του ΑΣΕΠ Επαγγελματικής Εκπαιδεύσεως, περιλαμβάνει τα αναγκαία μαθήματα και ασκήσεις προς ολοκλήρωσιν του προγράμματος των σχολών Τεχνικών Βοηθών - Εργοδηγών της αντιστοίχου ειδικότητος, λαμβανομένης υπ' όψιν της κατά το εγκεκριμένον πρόγραμμα  διδακτικής   ύλης   εις   το   πειραματικόν   Τεχνικόν (Αντί για τη σελ. 444,23(α) Σελ. 444,23(β) Τεύχος Ε73 - Σελ. 69 Τεχνικές και Επαγγελματικές Σχολές Μέσης Εκπαίδευσης 32.Ε.α.39-40 Γυμνάσιον και τα κοινά γυμνάσια τεχνικής κατευθύνσεως, όταν ταύτα θα έχωσι ολοκληρωθή. Δι' ομοίας αποφάσεως θέλουσιν ορισθή τα των επί πτυχίω εξετάσεων και του τύπου του πτυχίου. Σελ. 444,24(β) Τεύχος Ε73 - Σελ. 70 32.Ε.α.40 Τεχνικές και Επαγγελματικές Σχολές Μέσης Εκπαίδευσης Άρθρ.3.-1.Διευθυντής των Ειδικών Μονοταξίων Τμημάτων δημοσίας τεχνικής σχολής Τεχνικών Βοηθών - Εργοδηγών ορίζεται ο διευθυντής της δημοσίας Σχολής Τεχνικών Βοηθών - Εργοδηγών ή του Δημοσίου Τεχνικού Γυμνασίου, παρ' ης τα Ειδικά Τμήματα λειτουργούσι. 2.Υποδ/ντής ορίζεται ο Υποδ/ντής του αντιστοίχου Τμήματος της παρ' η το Ειδικόν Τμήμα λειτουργεί Σχολής Τεχνικών Βοηθών - Εργοδηγών, ή εφ' όσον το Ειδικόν Τμήμα λειτουργεί παρά Τεχνικώ Γυμνασίω, είς εκ των καθηγητών των Τεχνολογικών μαθημάτων του γυμνασίου, πτυχιούχος Ανωτάτης Τεχνικής Σχολής της αντιστοίχου προς το Ειδικόν Τμήμα ειδικότητος, οριζόμενος δι' ημετέρας αποφάσεως και λαμβάνων την κατά την κοινήν απόφασιν του Υπουργού των Οικονομικών και ημών κεκανονισμένην αποζημίωσιν δια τους Υποδ/ντάς των δημοσίων τεχνικών σχολών Τεχνικών Βοηθών - Εργοδηγών και του Ζαννείου Τεχνικού Γυμνασίου. 3.Καθηγηταί και Τεχνικοί εκπαιδευταί εις τα Ειδικά Τμήματα διορίζονται επί τη κεκανονισμένη ωριαία αποζημιώσει κατά τα ισχύοντα δια τας δημοσίας Τεχνικάς Σχολάς Τεχνικών Βοηθών - Εργοδηγών και τα δημόσια Τεχνικά Γυμνάσια. Εις ην περίπτωσιν έχωσι διορισθή εις τας παρ' αις τα ειδικά μονοτάξια Τμήματα λειτουργούσι σχολαίς καθηγηταί ή τεχνικοί εκπαιδευταί επί μισθώ, ούτοι διδάσκουσι προς συμπλήρωσιν των υποχρεωτικών ωρών διδασκαλίας εις τα Ειδικά μονοτάξια Τμήματα. 4.Τα ως άνω Ειδικά Μονοτάξια Τμήματα υπάγονται διοικητικώς εις την αρμοδιότητα της Γενικής Δ/νσεως Επαγγ. Εκπ/σεως, εφ' όσον λειτουργούσι παρά δημοσίαις σχολαίς Τεχνικών Βοηθών - Εργοδηγών ή κοινοίς γυμνασίοις τεχνικής κατευθύνσεως, εις την αρμοδιότητα δε της Υπηρεσίας Μελετών και Συντονισμού, εφ' όσον λειτουργούσι παρά τω Πειραματικώ Τεχνικώ Γυμνασίω ή ταις προσηρτημέναις εις την Σχολήν Εκπαιδευτικών Λειτουργών Επαγγελματικής και Τεχνικής Εκπαιδεύσεως Επαγγελματικαίς σχολαίς, ων ο προϊστάμενος της άνω Υπηρεσίας είναι κατά νόμον επόπτης. Άρθρ.4.-Τα των εγγραφών, τα της βαθμολογίας, φοιτήσεως, πειθαρχίας και απουσιών και τα των προσόντων και επαγγελματικών δικαιωμάτων των αποφοίτων τα ισχύοντα δια τας δημοσίας σχολάς Τεχνικών Βοηθών - Εργοδηγών ισχύουσι και δια τα εν τη παρούση αποφάσει Ειδικά Μονοτάξια Τμήματα. Η παρούσα απόφασις δημοσιευθήτω δια της Εφημερίδος της Κυβερνήσεως. 